Lameɛna,  yekkat s wa, ijebbeṛ s wa  : mi d-ṛuḥeɣ, d webrid abrid nudaɣ, almi ufiɣ tin ara k-isellken : attaya : ṭṭef zlu-yi, tgezmeḍiyi cwiṭ cwiṭ d iftaten imecṭuḥen ; di syina, err iftaten-nni s acḍaḍ -ik, tessenṭaḍ-ten ɣer tejṛa, tettaṭafeḍ deg-sen, tettaliḍ fellasen : mi tewwḍ eḍ ɣer lɛec, teddmeḍ-d tamellalt ; mi ara d-tettṣubbuḍ, tekkseḍ-d tgelluḍ -d s yeftatennni yiwen yiwen ; sakin, mi d-tewwḍeḍ ɣer lqaɛa, ssenṭeḍ ticriḥinnni ta ɣer ta, a d-tḥayaɣ, a d-uɣaleɣ am akka lliɣ. Tura, yella win ara yesḍelmen Seɛdi imi yugi ad as-yaɣ awal, ara s-yinin : d aɛeggun ! Yella win ara s-yefken lḥeq, ur ɛdilen ara wulawen... Lḥaṣun teɛyu Faḍma teḥreṣ -it, teɛyu theddeṛ -as, tettgalla-as ard a d-tetḥaya, yenna-as : -Tin tebɣiḍ a tt-qebleɣ, ar timezliwt a kem-zluɣ, ur t-id-yenni Ṛebbi, ur ttxeddmeɣ ; ma d akken ara kem-nɣeɣ ssetmenyifeɣ ad mmteɣ nekkini.